# Bernat Jofre Roca

### De Viquipèdia

Bernat Jofre i Roca (Andratx 1902- Vaud, Suïssa 1969) va ser un polític republicà mallorquí que arribà a ser batle de Palma.

Llicenciat en dret per la Universitat de Saragossa, a Mallorca havia estat director de Maricel i Andraitx i entre el 1927-1933 va ser el màxim responsable de l'Hotel Victòria.

La seva carrera política començà al 1931 quan fou elegit regidor de Palma i n'exercí l'alcaldia entre el juny de 1932 i el gener de 1933. El febrer de 1936 va ser un dels candidats del Front Popular i l'abril del mateix any sortí elegit compromissari per triar el president de la República.

Havia participat a la fundació d'Acció Republicana de Mallorca (1932) com posteriorment també ho feu amb Esquerra Republicana Balear (1934).

El començament de la Guerra Civil l'aplegà a la capital d'Espanya mentre exercia la seva tasca de tinent de batle i poc després col·laborà en la fallit desembarcament a Mallorca del capità Bayo.

Sortí de l'estat ja el desembre de 1936 com a agregat al consolat de la República espanyola a Niça essent-ne nomenat cònsol al 1938.

S'exilià a Veneçuela al 1939 on treballa a la publicació Ahora i amb la propaganda a favor dels EUA i el Regne Unit. Per aquesta relació conegué a Nelson Rockefeller fins el punt de ser anomenat apoderat dels béns del financer a Veneçuela i vice-president de la International Basic Economic Corporation en aquest país sud-americà. Els anys seixanta treballà com a traductor de les Nacions Unides a Ginebra. A partir de 1964 tornà a Mallorca combinant les estades amb Suïssa on morí.

Precedit per: Francesc Villalonga | Batle de Palma 1932-1933 | Succeït per: Josep Tomàs

## [edita] Referències

- Gran Enciclopèdia de Mallorca, vol 7, 200p

Obtingut de "http://ca.wikipedia.org../../../b/e/r/Bernat_Jofre_Roca_2ee3.html"

Categories: Alcaldes de Palma | Exiliats del franquisme balears

##### Views

- Article
- Discussió
- Revisió actual

##### Cerca